சுவப்னா தாசு பால்

சுவப்னா தாசு பால் (Swapna Das Paul)(பிறப்பு 1975) திரிபுராவினைச் சேர்ந்த இந்திய அரசியல்வாதி ஆவார். இவர் தலாய் மாவட்டத்தில் பட்டியல் சமூகத்திற்காக ஒதுக்கப்பட்ட தொகுதியான சுர்மா சட்டமன்றத் தொகுதி சட்டமன்ற உறுப்பினர் ஆவார். இவர் பாரதிய ஜனதா கட்சியினைப் பிரதிநிதித்துவப்படுத்தி 2023 திரிபுரா சட்டமன்றத் தேர்தலில் வெற்றி பெற்றார்.

 ஆரம்பகால வாழ்க்கை மற்றும் கல்வி 
பால் மேற்கு திரிபுராவின் கமல்பூரைச் சேர்ந்தவர். இவர் பரிதோசு பால் என்ற தொழிலதிபரை மணந்தார். திரிபுரா இடைநிலைக் கல்வி வாரியம் நடத்திய 12-ஆம் வகுப்புத் தேர்வில் சுவப்னா தேர்ச்சி பெற்றார்.

 அரசியல் 
2023 திரிபுரா சட்டப்பேரவைத் தேர்தலில் சுர்மா சட்டமன்றத் தொகுதி பாரதிய ஜனதா கட்சி பிரதிநிதித்துவப்படுத்தி பால் வெற்றி பெற்றார். இவர் 17,313 வாக்குகளைப் பெற்று தனது நெருங்கிய போட்டியாளரான இந்தியப் பொதுவுடைமை கட்சியின் அஞ்சன் தாசை 4,838 வாக்குகள் வித்தியாசத்தில் தோற்கடித்தார். முன்னதாக, சூன் 2022 இடைத்தேர்தலில் சுர்மா சட்டமன்றத் தொகுதியில் சுயேச்சை வேட்பாளர் பாபுராம் சத்நாமியை 4583 வாக்குகள் வித்தியாசத்தில் தோற்கடித்தார்.

 மேற்கோள்கள் 

பகுப்பு:திரிபுரா சட்டமன்ற பெண் உறுப்பினர்கள்
பகுப்பு:1975 பிறப்புகள்
பகுப்பு:வாழும் மக்கள்